Keer dat jy nie slagoffer van misdaad word nie | Netwerk24
Keer dat jy nie slagoffer van misdaad word nie
In die lig van 'n toename in misdaad in die Porterville-omgewing het die plaaslike polisiekantoor die volgende veiligheidswenke gedeel.
Volgens die polisie hoef hierdie wenke nie net deur Porterville-inwoners aangewend te word nie, maar deur elke Weskusser aangesien die hele streek 'n toename in misdaad ervaar.. Ken al jou noodnommers.. Hou jou selfoon in jou kamer.. Moet nooit sleutels in 'n hek of in 'n slot los nie.. Maak voorsiening vir goeie beligting rondom jou huis.. Pos wat in 'n hek gelaat word, kan 'n aanduiding wees dat daar niemand tuis is nie.. Gordyne moet na sonsondergang toegetrek word.. Moet nooit werkers of kontrakteurs alleen in jou huis toelaat nie.. Moet nooit tuingereedskap of lere buite los of laat rondstaan waar mense met lang vingers dit maklik kan gaps nie.. Wees versigtig wat jy voor jou werkers bespreek.. Meld by die naaste polisiekantoor aan wanneer daar vir 'n langer tydperk niemand by die huis gaan wees nie. . Meld enige verdagte mense, aktiwiteite of voertuie in jou gebied dadelik by die polisie aan.